กฎกระทรวงกฎกระทรวงการยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๑๐๖ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปข้อ๒ ในกฎกระทรวงนี้สินค้าที่นำไปใช้เป็นวัตถุดิบหรือส่วนประกอบในการผลิตสินค้า หมายความว่าสินค้าที่นำไปใช้เป็นวัตถุดิบหรือส่วนประกอบในการผลิตสินค้าประเภทหรือชนิดเดิมหรืออีกประเภทหรืออีกชนิดหนึ่งซึ่งต้องเสียภาษีสรรพสามิตหรือสินค้าที่นำไปใช้เป็นวัตถุดิบหรือส่วนประกอบในการผลิตสินค้าเพื่อการส่งออกแต่มิให้หมายความรวมถึงสินค้าน้ำมันหรือผลิตภัณฑ์น้ำมันที่จะนำไปใช้ในการผลิตสินค้าน้ำมันหรือผลิตภัณฑ์น้ำมันโดยการเพิ่มสารเติมแต่งข้อ๓ สินค้าที่นำไปใช้เป็นวัตถุดิบหรือส่วนประกอบในการผลิตสินค้าที่จะได้รับยกเว้นภาษีต้องมีลักษณะดังต่อไปนี้(๑)มิใช่สินค้าที่ผลิตขึ้นจากวัตถุดิบหรือมีส่วนประกอบของสินค้าที่ได้รับยกเว้นภาษีตามกฎกระทรวงนี้และ(๒)เป็นสินค้าที่นำไปใช้เป็นวัตถุดิบหรือส่วนประกอบในการผลิตสินค้าที่ต้องเสียภาษีสรรพสามิตข้อ๔ ให้ผู้ประกอบอุตสาหกรรมหรือผู้นำเข้าที่ผลิตหรือนำเข้าสินค้าที่นำไปใช้เป็นวัตถุดิบหรือส่วนประกอบในการผลิตสินค้ายื่นคำขอยกเว้นภาษีต่ออธิบดีตามแบบที่อธิบดีประกาศกำหนดพร้อมด้วยเอกสารหรือหลักฐาน ณ สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่หรือสำนักงานสรรพสามิตพื้นที่แห่งท้องที่ที่สำนักงานศุลกากรหรือด่านศุลกากรที่นำเข้าหรือด่านศุลกากรที่มีการดำเนินการพิธีการตรวจปล่อยสินค้าตั้งอยู่แล้วแต่กรณี หรือทางระบบอิเล็กทรอนิกส์ในกรณีที่อธิบดีมีคำสั่งยกเว้นภาษีอธิบดีอาจกำหนดให้ผู้ประกอบอุตสาหกรรมหรือผู้นำเข้าตามวรรคหนึ่งวางหลักประกันได้ตามที่เห็นสมควรก็ได้ข้อ๕ ให้ผู้ประกอบอุตสาหกรรมที่ประสงค์จะนำสินค้าที่ขอยกเว้นภาษีไปใช้เป็นวัตถุดิบหรือส่วนประกอบในการผลิตสินค้าของตนแจ้งสูตรการผลิตหรือกรรมวิธีการผลิตเพื่อประกอบการพิจารณาคำขอตามข้อ ๔ ต่ออธิบดี ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่หรือทางระบบอิเล็กทรอนิกส์ข้อ๖ ก่อนนำสินค้าที่ได้รับยกเว้นภาษีออกจากโรงอุตสาหกรรมหรือก่อนขนสินค้าออกจากอารักขาของศุลกากรให้ผู้ประกอบอุตสาหกรรมหรือผู้นำเข้าตามข้อ ๔แจ้งเจ้าพนักงานสรรพสามิตตามแบบที่อธิบดีประกาศกำหนดพร้อมด้วยเอกสารหรือหลักฐานประกอบ ณสำนักงานสรรพสามิตพื้นที่แห่งท้องที่ที่โรงอุตสาหกรรมหรือท้องที่ที่สำนักงานศุลกากรหรือด่านศุลกากรที่นำเข้าหรือด่านศุลกากรที่มีการดำเนินการพิธีการตรวจปล่อยสินค้าตั้งอยู่แล้วแต่กรณี หรือทางระบบอิเล็กทรอนิกส์ในกรณีสินค้าที่นำออกจากโรงอุตสาหกรรมหรือออกจากอารักขาของศุลกากรไม่ตรงตามจำนวนหรือปริมาณที่ได้รับอนุมัติให้ได้รับยกเว้นภาษีเฉพาะตามจำนวนหรือปริมาณของสินค้าที่นำออกจากโรงอุตสาหกรรมหรืออารักขาของศุลกากรตามที่ตรวจสอบจริงแต่ไม่เกินจำนวนหรือปริมาณที่ได้รับอนุมัติตามข้อ ๔ในกรณีที่เห็นสมควรอธิบดีจะสั่งให้ตรวจสอบสินค้าหรือสั่งให้ดำเนินการใด ๆกับสินค้านั้นเพื่อพิสูจน์หรือแสดงว่าเป็นสินค้าที่ได้รับยกเว้นภาษีก็ได้ข้อ๗ ก่อนนำสินค้าที่ได้รับยกเว้นภาษีเข้าไปในโรงอุตสาหกรรมให้ผู้ประกอบอุตสาหกรรมที่จะนำสินค้านั้นไปใช้เป็นวัตถุดิบหรือส่วนประกอบในการผลิตสินค้าของตนแจ้งเจ้าพนักงานสรรพสามิตตามแบบที่อธิบดีประกาศกำหนดพร้อมด้วยเอกสารหรือหลักฐาน ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ หรือทางระบบอิเล็กทรอนิกส์ในกรณีที่เห็นสมควรอธิบดีจะสั่งให้ตรวจสอบสินค้าก่อนนำสินค้าที่ได้รับการยกเว้นภาษีเข้าไปในโรงอุตสาหกรรมก็ได้ข้อ๘ ในการขนสินค้าที่ได้รับยกเว้นภาษีตามกฎกระทรวงนี้ให้อธิบดีมีอำนาจกำหนดวิธีการขนสินค้าแก่ผู้ได้รับการยกเว้นภาษีหรือผู้ประกอบอุตสาหกรรมซึ่งนำสินค้านั้นไปใช้เป็นวัตถุดิบหรือส่วนประกอบในการผลิตสินค้าของตนก็ได้ข้อ๙ ผู้ประกอบอุตสาหกรรมที่นำสินค้าที่ได้รับยกเว้นภาษีไปใช้เป็นวัตถุดิบหรือส่วนประกอบในการผลิตสินค้าของตนต้องแจ้งรายละเอียดเกี่ยวกับสินค้าดังกล่าวตามแบบที่อธิบดีประกาศกำหนดพร้อมกับการยื่นแบบรายการภาษีและชำระภาษีหรือในกรณีที่เป็นการส่งสินค้าออกนอกราชอาณาจักรหรือนำเข้าไปในเขตปลอดอากรให้ยื่นแบบรายการภาษีพร้อมกับการขอยกเว้นภาษีหรือคืนภาษีข้อ๑๐ กรณีที่มีการยกเว้นภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าแล้วหากในภายหลังปรากฏกรณีดังต่อไปนี้ ให้ผู้ได้รับยกเว้นภาษีมีหน้าที่ต้องเสียภาษี(๑)ในการขนสินค้าที่ได้รับยกเว้นภาษีหากผู้ได้รับยกเว้นภาษีหรือผู้ประกอบอุตสาหกรรมตามข้อ ๕ไม่ปฏิบัติตามวิธีการที่อธิบดีกำหนดเกี่ยวกับการขนสินค้าให้ผู้ได้รับยกเว้นภาษีมีหน้าที่ต้องเสียภาษีสำหรับสินค้าที่ขนไม่ถูกต้องตามวิธีการดังกล่าวในอัตราภาษีที่ใช้บังคับอยู่ ณ วันที่ความรับผิดในอันจะต้องเสียภาษีเกิดขึ้น(๒)สินค้าที่ได้รับยกเว้นภาษีสูญหายหรือขาดจำนวนไปจากจำนวนที่นำออกจากโรงอุตสาหกรรมหรือคลังสินค้าทัณฑ์บนแล้วแต่กรณี ให้ผู้ได้รับยกเว้นภาษีมีหน้าที่ต้องเสียภาษีสำหรับสินค้าที่สูญหายหรือขาดจำนวนไปนั้นในอัตราภาษีที่ใช้บังคับอยู่ ณ วันที่ความรับผิดในอันจะต้องเสียภาษีเกิดขึ้น เว้นแต่จะพิสูจน์ได้ว่าสินค้านั้นได้สูญหายหรือขาดจำนวนไปเพราะเหตุสุดวิสัยหรือเป็นไปตามธรรมชาติหรือขาดจำนวนไปเพราะยังมิได้นำออกจากโรงอุตสาหกรรมหรือคลังสินค้าทัณฑ์บนแล้วแต่กรณี(๓)ในกรณีที่สินค้าที่ได้รับการยกเว้นภาษีเป็นน้ำมันและผลิตภัณฑ์น้ำมันหรือสุรากลั่นชนิดสุราสามทับหากสูญหายหรือขาดจำนวนไปเกินกว่าร้อยละศูนย์จุดห้าของจำนวนที่นำออกจากโรงอุตสาหกรรมหรือคลังสินค้าทัณฑ์บนแล้วแต่กรณี ให้ผู้ได้รับยกเว้นภาษีมีหน้าที่ต้องเสียภาษีสำหรับสินค้านั้นตามชนิดและจำนวนที่สูญหายหรือขาดจำนวนไปในอัตราภาษีที่ใช้บังคับอยู่ ณวันที่ความรับผิดในอันจะต้องเสียภาษีเกิดขึ้นเว้นแต่จะพิสูจน์ได้ว่าสินค้านั้นได้สูญหายหรือขาดจำนวนไปเพราะเหตุสุดวิสัยหรือเป็นไปตามธรรมชาติหรือขาดจำนวนไปเพราะยังมิได้นำออกจากโรงอุตสาหกรรมหรือคลังสินค้าทัณฑ์บน แล้วแต่กรณี(๔)ผู้ประกอบอุตสาหกรรมที่นำสินค้าที่ได้รับยกเว้นภาษีไปใช้เป็นวัตถุดิบหรือส่วนประกอบในการผลิตสินค้าของตนต้องนำสินค้าออกจากโรงอุตสาหกรรมหรือคลังสินค้าทัณฑ์บนภายในเวลาหนึ่งปีนับแต่วันที่ความรับผิดในอันจะต้องเสียภาษีของสินค้าที่นำมาใช้เป็นวัตถุดิบหรือส่วนประกอบในการผลิตสินค้าเกิดขึ้นเว้นแต่อธิบดีจะประกาศกำหนดระยะเวลาไว้เป็นอย่างอื่นและหากไม่ปฏิบัติตามระยะเวลาที่กำหนดให้ผู้ได้รับยกเว้นภาษีมีหน้าที่ต้องเสียภาษีสำหรับสินค้าที่มิได้ปฏิบัติตามนั้นในอัตราภาษีที่ใช้บังคับอยู่ณ วันที่ความรับผิดในอันจะต้องเสียภาษีเกิดขึ้นเว้นแต่จะมีเหตุสุดวิสัยและได้รับอนุมัติจากอธิบดีให้ขยายระยะเวลาการนำสินค้าออกจากโรงอุตสาหกรรมหรือคลังสินค้าทัณฑ์บนให้ไว้ ณ วันที่ ๑๒กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๐๖ วรรคสองแห่งพระราชบัญญัติภาษีสรรพสามิต พ.ศ. ๒๕๖๐บัญญัติให้การยกเว้นภาษีให้แก่ผู้มีหน้าที่เสียภาษีสำหรับสินค้าที่นำไปใช้เป็นวัตถุดิบหรือส่วนประกอบในการผลิตสินค้าให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๔๒/๑๖ กันยายน ๒๕๖๐